आज भारत के एक पढ़ेलिखे मुसलमान नेता ओबैसी जी ने बयान दिया है कि रोहिग्या मुसलमानो को भारत में ही जगह दिया जाय। एआईएमआईएम चीफ असदुद्दीन ओवैसी ने रोहिंग्या शरणार्थियों को देश से बाहर भेजने के प्रपोजल पर केंद्र सरकार को आड़े हाथों लिया। उन्होंने नरेंद्र मोदी से पूछा कि जब हम बांग्लादेश से आई लेखिका तस्लीमा नसरीन को अपनाकर बहन बना सकते हैं तो रोहिंग्या मुसलमानों को भाई क्यों नहीं? आज रोहिंग्या सिर छिपाने के लिए दर-दर की ठोकरें खा रहा है। हमने तिब्बत, पाकिस्तान, बांग्लादेश के लोगों को शरण दी है। तो फिर 100-125 करोड़ लोगों के देश में सिर्फ 40 हजार रोहिग्यां क्या मायने रखते हैं। ओवैसी ने आगे कहा, ''क्या हमारे मुल्क में बांग्लादेश के बनने के बाद चकमा लोग नहीं आए। ये कौन लोग थे, जो पाकिस्तान के साथ होकर बांग्लादेश में शेख मुजीबुर रहमान के खिलाफ लड़ रहे थे। ये लोग जब हिन्दुस्तान आए तो उन्हें हमारी हुकूमत ने रिफ्यूजी का दर्जा दिया और इन्हीं चकमा लोगों का एक लीडर पाकिस्तान में गया तो वहां शफीर बन गया। आज ये लोग अरुणाचल प्रदेश में रहते हैं और सरकार कहती है कि इन्हें हिन्दुस्तान की नागरिकता दी जाएगी।''